Premiu Nacional de Lliteratura Asturiana

El Premiu Nacional de Lliteratura Asturiana ye un gallardón lliterariu que concede l'Academia de la Llingua Asturiana, cada trés años, a los escritores que más destacaren pola so trayeutoria na lliteratura en llingua asturiana. El premiu nun pue repartise ente más d'un autor nin concedese a títulu póstumu. La primer edición foi en 2017.

El xuráu que da los premios ta formáu pol Presidente o Presidenta de l'Academia de la Llingua Asturiana, trés miembros de númberu de la institución, un representante de la Conseyería d'Educación y Cultura del Gobiernu d'Asturies y dos personalidaes de reconocíu prestixu del mundu universitariu especialistes en lliteratura asturiana. 

El premiu ta dotáu con 3.000 euros, un medayón distintivu del escultor Adolfo Manzano y la publicación d'una pequeña antoloxía
representativa de la producción lliteraria del autor.

 Ediciones celebraes 
Tres la publicación de les bases del premiu'l 15 de setiembre de 2016 y l'apertura del plazu pa la presentación de candidatures los finalistes resultaron ser los vinientes: Xuan Bello, Antón García, Roberto González-Quevedo, Berta Piñán y Xuan Xosé Sánchez Vicente.

El veredictu fízose públicu'l 13 de xineru de 2017 y dio como ganador al tinetense Xuan Bello. 

El xuráu destacó que'l mesmu «asitió l'asturianu nel mapa de la lliteratura estatal ya internacional» refiriéndose concretamente a la so obra Historia Universal de Paniceiros. Nesta edición el xuráu tuvo compuestu por: Ana María Cano (Presidenta de l'Academia), Xosé Antón González Riaño, Xosé Ramón Iglesias y Carmen Muñiz Chacón (académicos de númberu); Fernando Padilla Palicio (representante de la Conseyería) y los profesores de la Universidá d'Uviéu José Luis García Martín y Leopoldo Sánchez Torre (personalidaes de reconocíu prestixu).

La segunda edición, la celebrada nel añu 2020, l'Academia de la Llingua Asturiana dio a Xuan Xosé'l segundu Premiu Nacional de Lliteratura AsturianaXuan Xosé Sánchez Vicente, II Premiu Nacional de Lliteratura Asturiana “pola so trayeutoria intelectual y lliteraria”  asturies.com Consultao'l 20.01.2020 en reconocimientu de la “so trayeutoria intelectual y lliteraria que lu convierten nun referente a lo llargo de cinco décades y nún de los mayores activos de la lliteratura asturiana” 

 Llista de ganadores 
 Añu  Ganador Referencia 2017 Xuan Bello 2020 Xuan Xosé Sánchez Vicente 2023 Lourdes Álvarez 2026Berta Piñán

 Referencies 

 Enllaces esternos 

Categoría:Premios de lliteratura
Categoría:Lliteratura d'Asturies
Categoría:Lliteratura n'asturianu